el el el el el id el el el el el el el el el el en el el el el el el el el el el el el el en en en en el el el el el el el el el el el el el en el el en el el en el el en el el el
Η Όλγα Σαλιαμπούκου ερευνά τα όρια της αυτοπροσωπογραφίας στο Workshop της K-Gold - Εφημερίδα Πολιτικά
Συντάκτης: Νατάσα Παπανικολάου Μοιραστείτε το:
Η σχέση μου με την ένδυση ήταν από μικρή έντονη και ταραχώδης, χρωματιστή και ποικιλόμορφη. Με κάθε ευκαιρία τονίζω την ουσία της εξέφρασης της διάθεσης μας μέσα από τις καθημερινές μας επιλογές.
Tο Workshop Φωτογραφίας για Νέους το ερχόμενο Σαββατοκύριακο, θα είναι ένα καταπληκτικό ταξίδι και για μένα καθώς θα ψάξω μαζί με τους συμμετέχοντες τα όρια της αυτοπροσωπογραφίας και της μαγικής σχέσης μας με το φώς και τις υφές που μας περιβάλλουν.
Η K-Gold Temporary Gallery πραγματοποιεί workshop φωτογραφίας για νέους ηλικίας 13-15 ετών στο πλαίσιο της έκθεσης “Φόρα πάντα τα καλά σου”. Η φωτογράφος Όλγα Σαλιαμπούκου και η εκπαιδευτικός Κατερίνα Ζάγκλη φέρνουν τους Λέσβιους εφήβους σε επαφή με τη φωτογραφική τέχνη μέσα από τέσσερις συναντήσεις (Σαββατοκύριακα: 25-26 Ιανουαρίου και 1-2 Φεβρουαρίου, 15:00-18:00 στην Αγία Παρασκευή).
Το εργαστήριο έχει ως αφετηρία χαρακτηριστικά στοιχεία της έκθεσης που εξερευνά τα όρια μεταξύ φωτογραφίας, τέχνης και μόδας. Εικόνες από διάφορες ανθρώπινες ταυτότητες και πολιτισμούς μας οδηγούν σε ένα μοναδικό ταξίδι γύρω από το ρούχο ως καθημερινότητα και ως τελετουργία. Σκοπός του εργαστηρίου να ανακαλύψουμε τον εαυτό μας και τη μεταμόρφωση του μέσα από τη δύναμη του φωτός και της σκιάς. Θα δούμε πως τα καλλιτεχνικά μέσα μας δίνουν τη δυνατότητα να συνυπάρξουμε και να εκφραστούμε ελεύθερα.
Το τετραήμερο workshop περιλαμβάνει θεωρητικά και πρακτικά μέρη με ασκήσεις, παρουσιάσεις και συζητήσεις. Οι συμμετέχοντες θα δουλέψουν ατομικά αλλά και σε ομάδες υπό την καθοδήγηση των εκπαιδευτικών. Αφού γνωρίσουν το έργο καταξιωμένων καλλιτεχνών, θα εξοικειωθούν με την ψηφιακή φωτογραφική μηχανή και θα αποτυπώσουν διάφορα συναισθήματα μέσα από αυτοπορτραίτα. Το εργαστήριο περιλαμβάνει επίσης μια εξερεύνηση στην Αγία Παρασκευή όπου θα φωτογραφηθούν υλικά, υφές και μοτίβα του περιβάλλοντος. Οι εικόνες θα χρησιμοποιηθούν για τη δημιουργία μασκών και άλλων κατασκευών που θα παρουσιαστούν σε μια τελική μίνι-έκθεση.
Δεν χρειάζεται προηγούμενη γνώση φωτογραφικής τεχνικής, ούτε απόκτηση εξοπλισμού. Οι συμμετέχοντες θα πρέπει να παρακολουθήσουν και τις τέσσερις μέρες του εργαστηρίου, ενώ θα δοθεί σχετική βεβαίωση με την ολοκλήρωση του προγράμματος.
Η συμμετοχή είναι δωρεάν αλλά είναι απαραίτητη η κράτηση στα τηλ. 6945312991 και 6942578524, λόγω του περιορισμένου αριθμού θέσεων.
Η έκθεση “Φόρα πάντα τα καλά σου” είναι επισκέψιμη έως την 1η Μαρτίου (ωράριο λειτουργίας: Σάββατο & Κυριακή 11:00-18:00).
Διεύθυνση: Αγία Παρασκευή, 81102 Λέσβος
Η πλατφόρμα σύγχρονης τέχνης που ιδρύθηκε το 2014 στη Λέσβο από το Νικόλα Βαμβουκλή φέρνει το ευρύ κοινό σε επαφή με το σύγχρονο πολιτισμό μέσα από εκθέσεις, περφόρμανς, εκδόσεις και εκπαιδευτικά προγράμματα.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
“Αιγαιοπελαγίτες πρόσφυγες στο Β΄ Παγκόσμιο Πόλεμο”
Τι Πρέβεζα, τι Μόρια! Μια ολόκληρη πόλη ζητά αποσυμφόρηση τώρα!
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.